रात्रि गश्त के समय चौकसी बढ़ाने की मांग
नगरपालिका के सभाभवन में एसडीएम कुलराज मीणा की अध्यक्षता में सीएलजी की बैठक का आयोजन किया गया, जिसमें होली पर्व पर कानून व्यवस्था बनाए रखने समेत विभिन्न बिंदुओं पर विचार विमर्श किया गया। बैठक में पुलिस निरीक्षक बुद्धाराम विश्नोई ने होली धुलंडी पर्व पर कानून व्यवस्था के बारे में सभी सदस्यों की राय जानी। इसके बाद उन्होंने सद्भावना के साथ त्यौहार मनाने का आह्वान किया। इसके पहले एसडीएम मीणा ने कहा कि सीएलजी ग्रुप के सदस्य ही नहीं बल्कि कोई जागरूक व्यक्ति पुलिस प्रशासन को सहयोग कर सकता है। बैठक में सीएलजी सदस्य अर्जुन गहलोत ने कहा कि शहर में सार्वजनिक स्थलों के पास भी खुलेआम शराब की बिक्री हो रही है, जिसे बंद करवाने के लिए शराब ठेकों को हटाने की कार्रवाई की जाए। सदस्य नरेंद्र कुमार परिहार ने आपराधिक घटनाओं की रोकथाम के लिए संबंधित अधिकारियों के मोबाइल नंबर ग्रुप सदस्यों को देने एवं रात्रि गश्त के समय चौकसी बढ़ाने की मांग की। योगाचार्य पूरन चित्तारा ने त्योहारों पर शांति सद्भावना के साथ रहने पर जोर दिया। बैठक में सदस्यों ने बाहरी व्यक्तियों पर नजर रखने एवं सभी ऑटो चालकों के परिचय पत्र बनाने की मांग भी की। पूर्व पार्षद अनवर खां ने कहा कि शिवगंज में हमेशा सद्भावना का माहौल रहा है, चाहे किसी भी धर्म के त्योहार हो। बैठक में पालडीएम थानाधिकारी पवाराम मीणा, हैडकांस्टेबल गोविंदराम, नगर पालिका के सफाई निरीक्षक नील कमलसिंह राणावत, पूर्व सरपंच मोतीलाल मीणा, रमेश रावल, इकबाल भाई, टेक्सी यूनियन अध्यक्ष सेसाराम माली, मोहनलाल मेघवाल, सनातन धर्म महिला सेवा समिति अध्यक्ष उषा अग्रवाल हस्तु बेन मौजूद थे।
शिवगंज. पालिका सभाकक्ष में सीएलजी सदस्यों की बैठक आयोजित की गई।
बैठक
hin_Deva hin_Deva hin_Deva npi_Deva